31989L0002
L 005/31
JURNALUL OFÍCIAL AL UNIUNII EUROPENE
DIRECTIVA COMISIEI
din 15 decembrie 1988
de modificare a Directivei 66/402/CEE a Consiliului privind comercializarea semințelor de cereale
(89/2/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), astfel cum a fost modificată ultima dată prin Directiva 88/506/CEE (2) a Comisiei, în special articolul 2 alineatul (1b),
întrucât Directiva 88/380/CEE (3) a Consiliului prevede includerea hibrizilor de secară în domeniul de aplicare a Directivei 66/402/CEE și autorizează Comisia să adopte modificările necesare care trebuie aduse definițiilor menționate la articolul 2 alineatul (1) din respectiva directivă; întrucât Directiva 88/380/CEE autorizează Comisia să adopte, de asemenea, modificările care urmează să fie aduse anexelor la Directiva 66/402/CEE pentru a stabili condițiile pe care trebuie să le îndeplinească culturile și semințele hibrizilor de secară;
întrucât, datorită importanței sporite pe care soiurile hibride de secară o au în Comunitate, este necesar să se adopte acum modificările definițiilor;
întrucât modificările anexelor depind de rezultatele unui experiment temporar organizat în temeiul articolului 13a din Directiva 66/402/CEE și nu pot fi încă adoptate;
întrucât măsurile prevăzute de prezenta directivă sunt conforme cu avizul Comitetului permanent pentru semințe și material săditor pentru agricultură, horticultură, silvicultură,
ADOPTĂ PREZENTA DIRECTIVĂ:
Articolul 1
Directiva 66/402/CEE se modifică după cum urmează:
1.
La articolul 2 alineatul (1) litera (Ca) din introducere, expresia „de secară” se introduce după expresia „de orez”.
2.
La articolul 2 alineatul (1) litera E din introducere, expresia „iarba-cănărașului și secara, altele decât hibrizii acestora, sorg” se înlocuiește cu expresia „iarba-cănărașului, altele decât hibrizii acesteia, secară, sorg,”.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1990.
Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 15 decembrie 1988.